2019. gada 9. aprīlī Noteikumi Nr. 150

Rīgā (prot. Nr. 18 26. §)

**Grozījumi Ministru kabineta 2010. gada 20. jūlija noteikumos Nr. 664**

**"Kārtība, kādā tiek administrēts un uzraudzīts valsts un Eiropas Savienības atbalsts lauksaimniecībai, lauku un zivsaimniecības attīstībai, izveidojot kredītu fondu"**

Izdoti saskaņā ar

Lauksaimniecības un lauku attīstības

likuma 5. panta septīto daļu

Izdarīt Ministru kabineta 2010. gada 20. jūlija noteikumos Nr. 664 "Kārtība, kādā tiek administrēts un uzraudzīts valsts un Eiropas Savienības atbalsts lauksaimniecībai, lauku un zivsaimniecības attīstībai, izveidojot kredītu fondu" (Latvijas Vēstnesis, 2010, 121. nr.; 2012, 133. nr.; 2013, 192. nr.; 2015, 96. nr.) šādus grozījumus:

1. Izteikt 15.5. apakšpunktu šādā redakcijā:

"15.5. par kredītu fonda finanšu līdzekļu atgūšanu šo noteikumu 16. un 33. punktā minētajos gadījumos;".

2. Izteikt 33. punktu šādā redakcijā:

"33. Atmaksātās aizdevumu pamatsummas un procentus fonda pārvaldītājs pēc saskaņošanas ar Zemkopības ministriju izmanto aizdevumu vai citu finanšu instrumentu sniegšanai. Ja atmaksātās aizdevumu pamatsummas vai procentus nepieciešams novirzīt saistību nodrošināšanai Lauku atbalsta dienestam, Zemkopības ministrija nosaka atmaksājamo finanšu apmēru un informē Lauku atbalsta dienestu un fonda pārvaldītāju. Fonda pārvaldītājs atmaksājamo finanšu līdzekļu kopsummu pārskaita Lauku atbalsta dienestam 30 darbdienu laikā pēc Zemkopības ministrijas pieprasījuma saņemšanas."

Ministru prezidents A. K. Kariņš

Zemkopības ministrs K. Gerhards